राज्य में पढ़ाई खत्म, परीक्षा टाइट, शिक्षक बहाली फेल
पटना|राजद केराष्ट्रीय उपाध्यक्ष डाॅ. रघुवंश प्रसाद सिंह ने कहा कि पढ़ाई खत्म है और परीक्षा टाइट। झाम-झूमर की व्यवस्था करने में सरकार सफल पर शिक्षक बहाली में फेल है। उन्होंने कहा कि सरकार शिक्षा के साथ खिलवाड़ कर रही है। साहेबगंज के प्रमुख कॉलेज में 5000 छात्रों पर एक शिक्षक है। मुजफ्फरपुर के लंगट सिंह कॉलेज में छात्रों के अनुपात में शिक्षक नदारद हैं। प्राइमरी और हाईस्कूलों की तो ये हाल है कि कहते-कहते अब थक गए हैं। सरकार को बताना चाहिए कि उसे शिक्षक बहाल करने से रोका कौन है? वह चाहे तो अध्यादेश लाकर कम से कम समय में स्कूल-कॉलेज में शिक्षक तैनात कर सकती है। पर उसकी प्राथमिकता में ही पढ़ाई नहीं है।
bho_Deva hin_Deva